Den ukrainske folkerepublikk

**Den ukrainske folkerepublikk** (ukrainsk: Українська Народна Республіка, *Ukrayins’ka Narodnia Respublika*, også **Den ukrainske nasjonale republikk** og **UNR** (УНР)) var en statsdannelse fra 1918 til 1921 i området omkring dagens Ukraina.  

Proklamert , etter bolsjevik oktoberrevolusjonen, som en autonom republikk innenfor den russiske republikken. Den 22. januar 1918, etter begynnelsen av den ukrainsk-sovjetiske krigen, ble den erklært en uavhengig stat.

Etter den russiske revolusjon prøvde flere politiske fraksjoner å skape en uavhengig ukrainsk stat. Den 28. juni 1917 opprettet ukrainske bolsjeviker og mensjeviker *Den ukrainske nasjonale republikk*, og erklærte uavhengighet fra Russland. Den 20. november 1917 erklærte Ukraina seg som en autonom del av Den russiske sovjetiske føderative sosialistrepublikk. Bolsjevikene ønsket en føderasjon med den russiske sovjetrepublikken, men manglet bred folkelig støtte. Under en separat kongress erklærte de den 25. desember 1917 sovjetrepublikken Ukraina (Respublyka Rad Ukrajiny) for opprettet; også deres erklæring gikk ut på at den nye republikken skulle være uavhengig av Russland.

Den 22. januar 1918 ble deretter den ikke-kommunistiske ukrainske folkerepublikk, opprettet – også uavhengig av Russland. Mellom 27. januar og 1. mars 1918 ble landet okkupert av russerne, og internt fulgte en serie allianser mellom anarkister og paramilitære grupper av haydamaker.

Den 29. april 1918 valgte en bondekongress den konservative Pavlo Skoropadskyj til nytt statsoverhode med tittelen «hetman»; fra samme tidspunkt ble Den ukrainske stat («Ukrainska derzhava») opprettet, og Den ukrainske folkerepublikkens Tsentralna rada oppløst. 

Mellom 1. mars og 16. desember 1918 ble landet deretter okkupert av en allianse mellom Tyskland og Østerrike-Ungarn. Bolsjevikene ble fullstendig fordrevet fra Ukraina, og mellom 18. april og 20. november 1918 var den kommunistiske staten oppløst i samband med freden i Brest-Litovsk som sa la Ukraina i den tyske innflytelsessfæren, og den ukrainske stat ble opprettet. Etter Tysklands nederlag i første verdenskrig ble denne avtalen ignorert og den 14. desember 1918 ble deretter Den ukrainske folkerepublikk gjenopprettet. Mellom 18. desember 1918 og 8. april 1919 ble Odessa okkupert av de vestallierte.

Den 6. januar 1919 ble Den ukrainske sosialistiske rådsrepublikk grunnlagt, for deretter å opphøre den 21. desember 1919. Under den polsk-sovjetiske krig (februar 1919 – mars 1921) kjempet Den ukrainske folkerepublikk og Den ukrainske sosialistiske sovjetrepublikk (Sovjet-Ukraina) på hver sin side. Etter krigen, den 7. mai 1921 ble imidlertid den ikke-kommunistiske delen av Ukraina absorbert av Den ukrainske sosialistiske sovjetrepublikk. Denne staten forble så et eget land i de neste 1,5 årene inntil den 30. desember 1922 hvor Den ukrainske sosialistiske sovjetrepublikk var en av de fire grunnleggende medlemmene av Sovjetunionen.

## Presidenter


Fil:Mychajło Hruszewski.jpg|Den første presidenten Mykhajlo Hrusjevskyj (1917&ndash;1918)
Fil:Vinnichenko50634.jpg|Den andre presidenten Volodymyr Vynnytsjenko (1918&ndash;1919).


## Referanser


## Se også
* Den vest-ukrainske folkerepublikken
* Tsentralna rada

## Eksterne lenker
*